# Aracne

### De Viquipèdia

Diego Velázquez, Les filadores, que representa el mite d'Aracne, 1644-1648, museu del Prado

Segons la mitologia grega, hi havia una vegada una teixidora anomenada Aracne (Aράχνη), nascuda a Lidia i filla del tintorer Idmó. La jove era famosa per la seva habilitat al teler. Un dia va exhibir un tapís tan ben elaborat que tant ella, que era molt orgullosa, com tothom que el veia opinava que la seva destresa superava fins i tot la de la deessa Atena. Aquesta, incrèdula, baixà a la terra a veure el tapís en persona. Primer va adoptar la figura d'una velleta que va recomanar a l'Aracne que no fos tan orgullosa, ja que a Grècia el pecat de supèrbia es considerava gravíssim. La noia va desoir els seus consells, i Atena va recuperar la seva forma veritable. Aleshores les dues van iniciar un concurs a veure qui feia el millor tapís. Després del concurs, però, Atena va clavar la seva llança al tapís d'Aracne i la noia, embogida, es va suicidar penjant-se d'un arbre. Però l'Atena, adonant-se que s'havia deixat dur per la gelosia, va decidir convertir-la en aranya, de manera que tant ella com els seus descendents podrien teixir i teixir per sempre, però una obra que ningú mai no admiraria.

Obtingut de "http://ca.wikipedia.org../../../a/r/a/Aracne.html"

Categoria: Mitologia grega

##### Views

- Article
- Discussió
- Revisió actual

##### Cerca

##### En altres llengües

- Български
- Česky
- Cymraeg
- Deutsch
- English
- فارسی
- Français
- Magyar
- Italiano
- 日本語
- 한국어
- Lëtzebuergesch
- Lietuvių
- Nederlands
- Polski
- Português
- Русский
- Simple English
- Slovenčina
- ไทย